ປີໃໝ່ 2012 ນີ້ ເສດຖະກິດໂລກຍັງປະເຊີນກັບ ສິ່ງທ້າທາຍຕ່າງໆ ຢ່າງໜັກໜ່ວງຢູ່ (ວີດີໂອລາວ-ອັງກິດ)
ຂະນະ​ນີ້​ອັດຕາ​ການ​ວ່າງ​ງານ​ຂອງ​ສະຫະລັດ​ຢູ່​ໃນ​ລະດັບ​ຕໍ່າ​ສຸດ​ໃນ​ຮອບ​ຫລາຍ​ກວ່າ​ສອງ​ປີ​ເຄິ່ງ.
ມີຮ່ອງຮອຍຕ່າງໆທີ່ໃຫ້ກໍາລັງໃຈ ສໍາຫລັບພວກປະເທດເສດຖະກິດໃຫຍ່ທີ່ສຸດຂອງໂລກເວລາສິ້ນປີ 2011 ໄປນັ້ນ ກໍຄືພວກອຸບປະໂພກ ບໍລິໂພກອາເມລິກາພາກັນໃຊ້ຈ່າຍເງິນຫລາຍຂຶ້ນ ຕະຫລາດຊື້ຂາຍເຮືອນກໍດີຂຶ້ນ ແລະພວກນາຍຈ້າງກໍຕັດຄົນງານຂອງຕົນໜ້ອຍລົງ ແຕ່ດັ່ງທີ່ຜູ້ສື່ຂ່າວວີໂອເອ Mil Arcega ລາຍງານນັ້ນກໍແມ່ນວ່າ ວິກິດການໜີ້ສິນໃນພາກພື້ນຢູໂຣບທີ່ຍັງແກ້ໄຂກັນບໍ່ໄດ້ນັ້ນແດ່ ການເຕີບໂຕເສດຖະກິດໃນຈີນທີ່ຊັກຊ້າລົງໄປແດ່ ແລະບວກກັບການຕັດການໃຊ້ຈ່າຍຂອງລັດຖະບານສະຫະລັດລົງໄປນັ້ນ ແມ່ນເປັນສິ່ງທ້າທາຍທີ່ຮ້າຍແຮງທີ່ສຸດສໍາຫລັບພວກຮ່າງນະໂຍບາຍ ເວລາເລິ່ມປີໃໝ່ 2012 ທອງປານ ມີເລຶ່ອງນີ້ ມາສະເໜີທ່ານ ໃນອັນດັບຕໍ່ໄປ ອັດຕາການວ່າງງານສູງໃນສະຫະລັດ ໜີ້ສິນຖີບຕົວສູງຂຶ້ນໄປນັບມື້ ແລະການຂາດສະມັດ ທະພາບຂອງສະພາຄອງແກຣສທີ່ຈະເຮັດຈະແກ້ໄຂຫຍັງໄດ້ນັ້ນ ເປັນເລຶ່ອງລາວທີ່ສໍາຄັນທີ່ ສຸດທີ່ເກີດຂຶ້ນໃນປີ 2011 ແຕ່ກໍຍັງປາ ກົດມີສິ່ງໜ້າສົນໃຈທີ່ກໍາລັງໂຜ່ໂຕຂຶ້ນມາໃຫ້ເຫັນ ບາງຢ່າງໃນຂະນະຈະສິ້ນປີນີ້ ທ່ານ George L Perry ເຈົ້າໜ້າທີ່ຮັບຜິດຊອບປະຈໍາສະຖາບັນການ ສຶກສາດ້ານເສດ ຖະກິດ Brookings ກ່າວວ່າ ຂະນະນີ້ອັດຕາການວ່າງງານຂອງສະຫະລັດຢູ່ໃນລະດັບຕໍ່າສຸດໃນຮອບຫລາຍກວ່າສອງ ປີເຄິ່ງ ແລະຄວາມໝັ້ນໃຈຂອງພວກອຸບປະໂພກບໍລິໂພກກໍເພີ່ມສູງຂຶ້ນ ຈີນຊຶ່ງເປັນປະເທດ ທີ່ມີການເຕີບໂຕເສດຖະກິດຢ່າງວ່ອງໄວທີ່ສຸດຂອງໂລກນັ້ນ ກໍາລັງມີການຂະຫຍາຍໂຕຊ້າ ລົງ ແລະວິກິດການໜີ້ສິນຂອງພາກພື້ນຢູໂຣບສະແດງໃຫ້ເຫັນຮ່ອງຮອຍບາງຢ່າງທີ່ເບົາ ບາງລົງໄປແດ່ແລ້ວ ອັດຕາເງິນເຟີ້ທີ່ຖີບຕົວສູງຂຶ້ນນັບມື້ ແລະການເຕີບໂຕຊ້າລົງໃນພາກສ່ວນການຜະລິດ ຂອງຈີນ ໄດ້ເຮັດໃຫ້ຄວາມຮຽກຮ້ອງຕ້ອງການວັດຖຸດິບບາງຢ່າງຫຼຸດໜ້ອຍລົງ ແຕ່ ທ່ານ Perry ເວົ້າວ່າ ການທີ່ຈີນມີການເຕີບໂຕຊ້າລົງນັ້ນ ສ່ວນນຶ່ງເປັນຍ້ອນຄວາມພະ ຍາຍາມຂອງປັກກິ່ງ ທີ່ປ້ອງກັນບໍ່ໃຫ້ເສດຖະກິດຂອງຕົນເຕີບໂຕໄວຈົນເກີນໄປນັ້ນເອງ ຈາກຜົນສະທ້ອນກ່ຽວກັບຄວາມບໍ່ແນ່ນອນຂອງໂລກໃນເວລານີ້ ທ່ານ Robert Zoellick ປະທານທະນາຄານໂລກ ໄດ້ຮຽກຮ້ອງໃຫ້ພາກພື້ນຢູ ໂຣບແລະພວກພາຄີ ການຄ້າລາຍໃຫຍ່ທີ່ສຸດຂອງຕົນນັ້ນ ຈົ່ງດຳເນີນການ ໃດໆກໍຕາມແບບມີຄວາມຮັບ ຜິດຊອບ ທ່ານ Zoellick ປະທານທະນາຄານໂລກ ກ່າວວ່າ ທ່ານມີຄວາມອຸ່ນໃຈໂດຍການປະຕິຮູບ ຕ່າງໆ ທີ່ກໍາລັງດໍາເນີນໄປຢູ່ໃນຈີນໃນຂະນະນີ້ທີ່ແນເປົ້າໝາຍໃສ່ການລົດຜ່ອນການເພິ່ງ ພາການສົ່ງອອກຂອງປະເທດນັ້ນລົງ ແຕ່ທ່ານເຕືອນພວກສະມາຊິກສະພາສູງສະຫະລັດ ບໍ່ໃຫ້ພາກັນຖ່ວງເວລາອອກໄປອີກ ໃນການແກ້ໄຂບັນຫາໜີ້ສິນຂອງປະເທດທີ່ຖີບຕົວ ສູງຂຶ້ນນັບມື້ນັ້ນ ຄືເກືອບເຖິງ 15 ພັນຕື້ໂດລາແລ້ວ ເວັ້ນເສຍແຕ່ວ່າພວກຜູ້ນໍາ ຕັ້ງໃຈທີ່ຈະທໍາການຕັດສິນໃຈທີ່ໜັກໜ່ວງທີ່ສຸດ ນັ້ນ ຊຶ່ງຈໍາເປັນ ຕ້ອງ ສ້າງສະຖຽນລະພາບດ້ານເສດຖະກິດໂລກ ຊຶ່ງທ່ານ Zoellick ແລະພວກນັກເສດຖະ ສາດລະດັບນໍາໜ້າຫລາຍຄົນ ກ່າວວ່າ ບັນຫາຕ່າງໆໃນຢູໂຣບນັ້ນ ທັງສະຫະລັດ ແລະຈີນ ຈະເຊື່ອມຕົວ ເຂົ້າກັນໄປສູ່ສະພາວະທີ່ເອີ້ນວ່າ  ບັ້ນນຶ່ງໃນປີ 2012 ທີ່ແຂ່ງກັບວິກິດການການເງິນຂອງປີ 2008 ນັ້ນໄດ້